b'\n_START_ARTICLE_\nJersey Joe Walcott\n_START_PARAGRAPH_\nArnold Raymond Cream (31. sije\xc4\x8dnja 1914. - 25. velja\xc4\x8de 1994.),poznatiji kao Jersey Joe Walcott, ameri\xc4\x8dki prvak te\xc5\xa1ke kategorije u boksu. Prvak je postao sa 37 godina i 168 dana i dugo vremena je bio najstariji prvak u te\xc5\xa1koj kategoriji.\n_START_SECTION_\nKarijera\n_START_PARAGRAPH_\nWalcott je svoj profesionalni debi imao je 9. rujna 1930. godine protiv Cowboy Wallacea i pobijedio je nokautom u prvoj rundi. Imao je 45 pobjeda, 11 poraza i 1 nerije\xc5\xa1eni me\xc4\x8d kada je prvi puta dobio priliku boriti se za titulu prvaka. 5. svibnja 1947. protiv prvaka Joe Louisa, pokazao je cijelom boksa\xc4\x8dkom svijetu svoj nevjerojatan talent. U tome dvoboju su suci o\xc5\xa1tetili Walcotta. Louis je i sam kasnije priznao da je iznena\xc4\x91en odlukom te je odmah ponudio revan\xc5\xa1 Walcottu. 25. lipnja 1948. godine se dogodio uzvrat, ali je tada Louis pobijedio nokautom u 11 rundi. _NEWLINE_22. lipnja 1949. godine Walcott dobiva opet priliku za titulu i to protiv iznimno nadarenog Ezzarda Charlesa. Izgubio je podijeljenom odlukom sudaca i sada je ve\xc4\x87 bio o\xc4\x8dajan u svom nastojanju da ikada postane prvak te\xc5\xa1ke kategorije. Jersey Joe je u to vrijeme bio jako cijenjen boksa\xc4\x8d i nizao je velike pobjede. 7. o\xc5\xbeujka 1951. godine se ponovno sastao u ringu sa Ezzardom Charlesom u dvoboju za titulu. Charles je tada pobijedio suda\xc4\x8dkom odlukom. 18. srpnja 1951. godine u Pittsburghu postaje prvak te\xc5\xa1ke kategorije, opet u dvoboju sa Ezzardom Charlesom, kojega je nokautirao u sedmoj rundi. Odmah obe\xc4\x87ava revan\xc5\xa1 Ezzardu i u te\xc5\xa1koj i mukotrpnoj borbi od 15 rundi obranjuje naslov. _NEWLINE_Titulu gubi 23. rujna 1952. godine u svom idu\xc4\x87em dvoboju protiv tada nepobjedivog Rockyja Marciana. Marciano mu pru\xc5\xbea revan\xc5\xa1 15. svibnja 1953. godine u Chicagu, ali Walcott gubi u prvoj rundi nokautom te se na tako tu\xc5\xbean na\xc4\x8din i opra\xc5\xa1ta od boksa\xc4\x8dke karijere.'